CELEX: 62010CN0503
Language: el
Date: 2010-10-20 00:00:00
Title: Υπόθεση C-503/10: Αίτηση για την έκδοση προδικαστικής αποφάσεως, την οποία υπέβαλε το Varhoven administrativen sad (Βουλγαρία) στις 20 Οκτωβρίου 2010 — Evroetil AD κατά Direktor na Agentsia Mitnitsi

18.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 346/35
            
         Αίτηση για την έκδοση προδικαστικής αποφάσεως, την οποία υπέβαλε το Varhoven administrativen sad (Βουλγαρία) στις 20 Οκτωβρίου 2010 — Evroetil AD κατά Direktor na Agentsia «Mitnitsi»
   (Υπόθεση C-503/10)
   ()
   2010/C 346/62
   Γλώσσα διαδικασίας: η βουλγαρική
   
      Αιτούν δικαστήριο
   
   Varhoven administrativen sad
   
      Διάδικοι στην υπόθεση της κύριας δίκης
   
   
      Προσφεύγουσα/αναιρεσείουσα: Evroetil AD
   
      Καθού/αναιρεσίβλητος: Direktor na Agentsia «Mitnitsi»
   
      Προδικαστικά ερωτήματα
   
   
               1)
            
            
               Πρέπει το άρθρο 2, παράγραφος 2, στοιχείο α', της οδηγίας 2003/30/ΕΚ του Ευρωπαϊκού Κοινοβουλίου και του Συμβουλίου, της 8ης Μαΐου 2003, σχετικά με την προώθηση της χρήσης βιοκαυσίμων ή άλλων ανανεώσιμων καυσίμων για τις μεταφορές (1), να ερμηνευθεί υπό την έννοια ότι ο ορισμός της βιοαιθανόλης αφορά (καλύπτει) προϊόντα όπως το επίμαχο εν προκειμένω, το οποίο έχει τα εξής χαρακτηριστικά και τις εξής αντικειμενικές ιδιότητες:
               
                           —
                        
                        
                           παράγεται από βιομάζα,
                        
                     
                           —
                        
                        
                           παράγεται κατ’ εφαρμογή ιδιαίτερης τεχνικής μεθόδου, η οποία περιγράφεται από την προσφεύγουσα εταιρία Evroetil στην τεχνική προδιαγραφή για την παραγωγή βιοαιθανόλης, την οποία έχει καταρτίσει η εν λόγω εταιρία, και η οποία διαφέρει από την τεχνική μέθοδο που εφαρμόζεται, σύμφωνα με την τεχνική προδιαγραφή που έχει καταρτίσει η ίδια εταιρία, για την παραγωγή αιθυλικής αλκοόλης γεωργικής προέλευσης,
                        
                     
                           —
                        
                        
                           περιέχει περισσότερο από 98,5 % αλκοόλη και τις ακόλουθες ουσίες, οι οποίες το καθιστούν ακατάλληλο προς πόση: ανώτερες αλκοόλες — 714,49 έως 8 311 mg/dm3, αλδεΰδες — 238,16 έως 411 mg/dm3, εστέρες (οξικό αιθυλεστέρα) — 1 014 έως 8 929 mg/dm3,
                        
                     
                           —
                        
                        
                           ανταποκρίνεται στις απαιτήσεις που προβλέπονται στο σχέδιο ευρωπαϊκού προτύπου prEN 15376 για τη βιοαιθανόλη ως καύσιμο,
                        
                     
                           —
                        
                        
                           προορίζεται να χρησιμοποιείται ως καύσιμο και χρησιμοποιείται πράγματι ως βιοκαύσιμο, κατόπιν προσθήκης του στη βενζίνη A95, και πωλείται στα πρατήρια καυσίμων,
                        
                     
                           —
                        
                        
                           δεν μετουσιώνεται κατ’ εφαρμογή ιδιαίτερης διαδικασίας μετουσίωσης;
                        
                     
         
               2)
            
            
               Πρέπει το άρθρο 2, παράγραφος 2, στοιχείο α', της οδηγίας 2003/30 να ερμηνευθεί υπό την έννοια ότι το επίμαχο προϊόν μπορεί να καταταγεί δασμολογικά ως βιοαιθανόλη μόνο στην περίπτωση κατά την οποία χρησιμοποιείται πράγματι ως βιοκαύσιμο ή αρκεί να προορίζεται απλώς για χρήση ως βιοκαύσιμο και/ή να είναι πράγματι κατάλληλο για τη χρήση αυτή;
            
         
               3)
            
            
               Σε περίπτωση που από τις απαντήσεις στα ερωτήματα 1 και 2 προκύψει ότι το επίμαχο προϊόν ή ένα μέρος του συνιστά βιοαιθανόλη, σε ποιο κωδικό της Συνδυασμένης Ονοματολογίας (ΣΟ) που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΟΚ) 2587/91 της Επιτροπής, της 26ης Ιουλίου 1991 (2), πρέπει τότε να υπαχθεί το επίμαχο προϊόν;
               
                           3.1.
                        
                        
                           Πρέπει οι διατάξεις του κεφαλαίου 22 της ΣΟ, και συγκεκριμένα η κλάση 2207, να ερμηνευθούν υπό την έννοια ότι περιλαμβάνουν τη δασμολογική κατάταξη του προϊόντος βιοαιθανόλη;
                        
                     
                           3.2.
                        
                        
                           Σε περίπτωση καταφατικής απάντησης στο ερώτημα 3.1, πρέπει κατά τη δασμολογική κατάταξη της βιοαιθανόλης, και συγκεκριμένα του επίμαχου προϊόντος, να λαμβάνεται υπόψη το αν το προϊόν έχει υποστεί μετουσίωση (κατ’ εφαρμογή μιας από τις διαδικασίες που προβλέπονται στον κανονισμό (ΕΚ) 3199/93 Επιτροπής της 22ας Νοεμβρίου 1993, σχετικά με την αμοιβαία αναγνώριση των διαδικασιών για την πλήρη μετουσίωση της αλκοόλης με σκοπό την απαλλαγή από τους ειδικούς φόρους κατανάλωσης (3), ή κάποιας άλλης επιτρεπόμενης διαδικασίας);
                        
                     
                           3.3.
                        
                        
                           Σε περίπτωση καταφατικής απάντησης στο ερώτημα 3.2, πρέπει τότε οι διατάξεις της ΣΟ σχετικά με την κλάση 2207 να ερμηνευθούν υπό την έννοια ότι στον κωδικό ΣΟ 2207 20 000 υπάγεται μόνο η μετουσιωμένη βιοαιθανόλη;
                        
                     
                           3.4.
                        
                        
                           Σε περίπτωση καταφατικής απάντησης στο ερώτημα 3.3, πρέπει τότε οι διατάξεις της ΣΟ σχετικά με την κλάση 2207 να ερμηνευθούν υπό την έννοια ότι η μη μετουσιωμένη βιοαιθανόλη υπάγεται στον κωδικό ΣΟ 2207 10 000;
                        
                     
                           3.5.
                        
                        
                           Σε περίπτωση καταφατικής απάντησης στο ερώτημα 3.1 και αρνητικής απάντησης στο ερώτημα 3.2, σε ποια από τις δύο διακρίσεις –2207 10 000 ή 2207 20 000– υπάγεται τότε το επίμαχο προϊόν;
                        
                     
                           3.6.
                        
                        
                           Σε περίπτωση αρνητικής απάντησης στο ερώτημα 3.1, πρέπει η βιοαιθανόλη να υπαχθεί σε έναν από τους κωδικούς ΣΟ τους οποίους αναφέρει ο ορισμός που περιλαμβάνεται στο άρθρο 2, παράγραφος 1, της οδηγίας 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας (4), και, αν ναι, σε ποιον;
                        
                     
         
               4)
            
            
               Σε περίπτωση που από τις απαντήσεις στα ερωτήματα 1 και 2 προκύψει ότι το επίμαχο προϊόν ή ένα μέρος του δεν συνιστά βιοαιθανόλη, πρέπει τότε το επίμαχο προϊόν, το οποίο έχει τα χαρακτηριστικά και τις αντικειμενικές ιδιότητες που αναφέρθηκαν στο ερώτημα 1, να καταταγεί δασμολογικά ως αιθυλική αλκοόλη, κατά την έννοια του άρθρου 20, παράγραφος 1, πρώτη περίπτωση, της οδηγίας 92/83/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά (5);
            
         
      (1)  ΕΕ L 123, σ. 42.
   
      (2)  ΕΕ L 328, σ. 50.
   
      (3)  ΕΕ L 288, σ. 12.
   
      (4)  ΕΕ L 283, σ. 51.
   
      (5)  ΕΕ L 316, σ. 21.